CELEX: 62014CN0584
Language: bg
Date: 2014-12-18 00:00:00
Title: Дело C-584/14: Иск, предявен на 18 декември 2014 г.  — Европейска комисия/Република Гърция

9.3.2015   
            
            
               BG
            
            
               Официален вестник на Европейския съюз
            
            
               C 81/7
            
         Иск, предявен на 18 декември 2014 г. — Европейска комисия/Република Гърция
   (Дело C-584/14)
   (2015/C 081/09)
   Език на производството: гръцки
   
      Страни
   
   
      Ищец: Европейска комисия (представители: M. Patakia и D. Loma-Osorio Lerena)
   
      Ответник: Република Гърция
   
      Искания на ищеца
   
   
               —
            
            
               да се установи, че като не е предприела необходимите мерки за изпълнение на решението, постановено от Съда на 10 септември 2009 г. по дело C-286/08, Комисия/Република Гърция, Република Гърция не е изпълнила задълженията си по член 260, първа алинея от ДФЕС,
            
         
               —
            
            
               да се осъди Република Гърция да заплати на Комисията периодична имуществена санкция в размер на 72  864,00 EUR за всеки ден забава в изпълнението на решението, постановено по дело C-286/08, считано от датата на постановяване на решение по настоящото дело, до деня на изпълнението на решението по дело C-286/08,
            
         
               —
            
            
               да се осъди Република Гърция да заплати на Комисията еднократно платима сума в размер на 8  096,00 EUR дневно, считано от датата на постановяване на решението по дело C-286/08, до датата на постановяване на решението по настоящото дело или до датата на изпълнение на решението, постановено по дело C-286/08, ако същата настъпи преди нея,
            
         
               —
            
            
               да се осъди Република Гърция да заплати съдебните разноски.
            
         
      Основания и основни доводи
   
   
               1.
            
            
               В решението от 10 септември 2009 г. по дело C-286/08, Комисия/Република Гърция, Съдът е постановил следното:
               
                           „1)
                        
                        
                           Република Гърция
                           
                                       —
                                    
                                    
                                       като не е изготвила и приела в разумен срок план за управление на опасните отпадъци, съответстващ на изискванията на приложимото общностно законодателство и като не е създала интегрирана и адекватна мрежа от инсталации за обезвреждане на опасните отпадъци, която да се характеризира с използване на най-подходящите методи, за да се осигури висока степен на закрила на околната среда и на общественото здраве;
                                    
                                 
                                       —
                                    
                                    
                                       като не е приела всички необходими мерки, за да гарантира по отношение на управлението на опасните отпадъци съобразяване с членове 4 и 8 от Директива 2006/12/ЕО (1) на Европейския парламент и на Съвета от 5 април 2006 година относно отпадъците и член 3, параграф 1, членове 6 — 9, 13 и 14 от Директива 1999/31/ЕО (2) на Съвета от 26 април 1999 година относно депонирането на отпадъци,
                                    
                                 не е изпълнила задълженията си, първо, по член 1, параграф 2 и член 6 от Директива 91/689/ЕИО (3) на Съвета от 12 декември 1991 година относно опасните отпадъци във връзка с член 5, параграфи 1 и 2, и член 7, параграф 1 от Директива 2006/12/EО, второ, по член 1, параграф 2 от Директива 91/689 във връзка с членове 4 и 8 от Директива 2006/12/EО, както и трето, по член 3, параграф 1, членове 6 — 9, 13 и 14 от Директива 1999/31.
                        
                     
                           2)
                        
                        
                           Осъжда Република Гърция да заплати съдебните разноски“.
                        
                     
         
               2.
            
            
               Комисията образува производство срещу Република Гърция за изпълнение на посоченото по-горе решение на Съда на основание член 260 ДФЕС. Според предоставената от Република Гърция информация и, по-специално въз основа на данните за 2009 г., представени на Комисията в отговор от 16 май 2011 г., става ясно, че общото производство на опасни отпадъци за 2011 г. възлиза на 1 84  863,50 тона, че отпадъците за минали периоди са от порядъка на 3 23  452,40 тона, а износът възлиза на 5  147,40 тона. От гореизложеното е видно, че решението на Съда по дело С-286/08 не е изпълнено в продължение на повече от седем години от постановяването му.
            
         
               3.
            
            
               Поради това Комисията предявява иск пред Съда на основание член 260, параграф 2 ДФЕС, който предвижда, че когато Комисията сезира Съда с иск поради това, че държава членка не е приела мерките за изпълнение на решение на Съда в определения от Комисията срок, последната посочва размера на еднократно платимата сума и/или периодичната имуществена санкция, която тази държава членка трябва да заплати, и която според нея е съобразена с обстоятелствата. Окончателното решение относно налагане на предвидените в член 260 ДФЕС имуществени санкции се приема от Съда в пределите на правомощието му за пълен съдебен контрол.
            
         
               4.
            
            
               Като прилага критериите, установени в Съобщението ѝ от 13.12.2005 г. относно прилагането на член 260 ДФЕС (актуализиран текст от 17.9.2014 г.), Комисията иска от Съда да установи, че като не е приела необходимите мерки за изпълнение на решението, постановено от Съда на 10 септември 2009 г. по дело C-286/08, Комисия/Република Гърция, Република Гърция не е изпълнила задълженията си по член 260, първа алинея от ДФЕС, да осъди Република Гърция да заплати на Комисията периодична имуществена санкция в размер на 72  864,00 EUR за всеки ден забава на изпълнението на решение по дело C-286/08, считано от деня на постановяване на съдебното решение по настоящото дело до деня на изпълнение на решението по дело C-286/08, да осъди Република Гърция да заплати на Комисията еднократно платима сума в размер на 8  096,00 EUR дневно, считано от датата на постановяване на решение по дело C-286/08 до датата на постановяване на решението по настоящото дело или до датата на изпълнение на решението по дело C-286/08, ако същата настъпи преди нея и да осъди Република Гърция да заплати съдебните разноски.
            
         
      (1)  ОВ L 114, стр. 9; Специално издание на български език, 2007 г., глава 15, том 16, стр. 45.
   
      (2)  ОВ L 182, стр. 1; Специално издание на български език, 2007 г., глава 15, том 5, стр. 94.
   
      (3)  ОВ L 377, стр. 20; Специално издание на български език, 2007 г., глава 15, том 2, стр. 91.